laion/Wikipedia-Exotic huggingface dataset:
১৯৮৩ ক্রিকেট বিশ্বকাপ নক-আউট পর্ব

১৯৮৩ ক্রিকেট বিশ্বকাপ ফাইনাল ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন। ব্যাটিং ও বোলিংয়ে অসামান্য দক্ষতা প্রদর্শন করায় অল-রাউন্ডার মহিন্দর অমরনাথ ম্যান অব দ্য ম্যাচের পুরস্কার লাভ করেন। এ বিশ্বকাপ ক্রিকেট প্রতিযোগিতায় ম্যান অব দ্য টুর্নামেন্টের কোন ব্যবস্থা রাখা হয়নি। ভারতীয় ক্রিকেট দলকে তেমন গুরুত্বপূর্ণ মনে করা হয়নি। কিন্তু অবিশ্বাস্যভাবে তারা বিশ্বকাপের ফাইনাল-পর্বে উত্তীর্ণ হয় এবং ওয়েস্ট ইন্ডিজকে পরাভূত করে। চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ কিছুটা আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান। পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ের ফলে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়। FINAL: India v West Indies at Lord's, 25 Jun 1983 ১৯৮৩ ক্রিকেট বিশ্বকাপ ক্রিকইনফো থেকে
১৯৮৩ ক্রিকেট বিশ্বকাপ ফাইনাল

১৯৮৩ ক্রিকেট বিশ্বকাপ ফাইনাল (ইংরেজি: 1979 Cricket World Cup Final) ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গত আসরের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে নাটকীয়ভাবে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন। ব্যাটিং ও বোলিংয়ে অসামান্য দক্ষতা প্রদর্শন করায় অল-রাউন্ডার মহিন্দর অমরনাথ ম্যান অব দ্য ম্যাচের পুরস্কার লাভ করেন। এ বিশ্বকাপ ক্রিকেট প্রতিযোগিতায় ম্যান অব দ্য টুর্নামেন্টের কোন ব্যবস্থা রাখা হয়নি। ভারতীয় ক্রিকেট দলকে তেমন গুরুত্বপূর্ণ মনে করা হয়নি। কিন্তু অবিশ্বাস্যভাবে তারা বিশ্বকাপের ফাইনাল-পর্বে উত্তীর্ণ হয় এবং ওয়েস্ট ইন্ডিজকে পরাভূত করে। চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ কিছুটা আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান। পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ের ফলে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়। উইকেট পতন ১-২ (গাভাস্কার), ২-৫৯ (শ্রীকান্ত), ৩-৯০ (অমরনাথ), ৪-৯২ (শর্মা), ৫-১১০ (কপিল), ৬-১১১ (আজাদ), ৭-১৩০ (বিনি), ৮-১৫৩ (পাতিল), ৯-১৬১ (মদন), ১০-১৮৩ (কিরমানী) উইকেট পতন ১-৫ (গ্রীনিজ); ২-৫০ (হেইন্স), ৩-৫৭ (রিচার্ডস), ৪-৬৬ (গোমস), ৫-৬৬ (লয়েড), ৬-৭৬ (বাক্কাস), ৭-১১৯ (ডুজন), ৮-১২৪ (মার্শাল), ৯-১২৬ (রবার্টস), ১০-১৪০ (হোল্ডিং) FINAL: India v West Indies at Lord's, 25 Jun 1983
আরাফাতের দিন

আরাফাতের দিন বা আরাফার দিন (আরবি: يوم عرفة) ইসলামের একটি পবিত্র দিন যেটি এই ধর্মের পরিপূর্ণতা লাভের দিবস হিসেবে পরিচিত। এই দিনটি ইসলামিক চন্দ্র পঞ্জিকা অনুসারে জিলহজ মাসের ৯ তারিখে সংগঠিত হয়, যা রমজান মাস শেষ হওয়ার প্রায় ৭০ দিন পর ঘটে। এই দিনটির শেষ ভাগে, মুসলিম হজ্জ্ব যাত্রীরা মিনা থেকে যাত্রা করে নিকটবর্তী পাহাড়ের সন্নিকটবর্তী-সমভূমি আরাফাতের ভূমিতে এসে উপস্থিত হন। এই দিনটিতেই মুহাম্মদ (স.) তার জীবনের শেষ বছর বিদায় ভাষন দিয়েছিলেন। এই কথা বলা হয়ে থাকে যে, একজন বিশ্বাসী যদি এই দিন রোজা রাখে তবে তার পূর্বের বছরের এবং পরবর্তী বছরের পাপ হতে মুক্তি পায়। সহীহ মুসলিম শরীফে আয়িশা কর্তৃক বর্ণিত আছে, নবী মুহাম্মদ বলেছেন: 'আরাফাতের দিবসের চেয়ে বেশি আর কোনো দিবসে আল্লাহ মানুষকে আগুন হতে মুক্তি দেন না। এদিন তিনি নিকটবর্তী হন এবং তাঁর ফেরেশতাদের জিজ্ঞেস করতে থকেন, 'এই মানুষগুলো কি চায়?' — সহীহ মুসলিম যদিও ইসলামিক ক্যালেন্ডার হিসেবে আরাফাতের দিবস একই থাকে কিন্তু গ্রেগরিয়ান ক্যালেন্ডার অনুসারে এটি পরিবর্তীত হয়; কারণ ইসলামিক ক্যালেন্ডার একটি চন্দ্র ক্যালেন্ডার আর গ্রেগরিয়ান ক্যালেন্ডার একটি সৌর ক্যালেন্ডার। আন্তর্জাতিক তারিখ রেখা অনুসারে অঞ্চল ভেদে চাঁদের দর্শনের ভিন্নতার প্রেক্ষিতে প্রতি বছর আরাফাতের দিবস অন্যান্য ইসলামিক দিবসগুলোর ন্যায় দুটি ভিন্ন গ্রেগরিয়ান তারিখে বিশ্বের বিভিন্ন অঞ্চলে পালিত হয়ে থাকে। যদিও কোনো কোন দেশে আঞ্চলিক সময়সূচীর পরিবর্তে সৌদী আরবের সময়ানুসারে দিবসটি পালিত হয়ে থাকে। ২০০৬: ডিসেম্বর ২৯ ২০০৭: ডিসেম্বর ১৯ ২০০৮: ডিসেম্বর ৭ ২০০৯: নভেম্বর ২৬ ২০১০: নভেম্বর ১৫ ২০১১: নভেম্বর ৫ ২০১২: অক্টোবর ২৫ ২০১৩: অক্টোবর ১৪ ২০১৪: অক্টোবর ৩ ২০১৫: সেপ্টেম্বর ২৩ ২০১৬: সেপ্টেম্বর ১১ ২০১৭ঃ সেপ্টেম্বর ১ ২০১৮ঃ আগস্ট ২১ ২০১৯ঃ আগস্ট ১১ ২০২০ঃ জুলাই ৩১ ২০২১ঃ জুলাই ২০ ২০২২ঃ জুলাই ৯ ২০২৩ঃ জুন ২৮ ২০২৪ঃ জুন ১৬ ২০২৫ঃ জুন ৬ হজ্জ্ব ঈদ-উল-ফিতর আরবীতে ইসলামিক শব্দগুচ্ছের তালিকা মুসলমানদের ছুটির দিন http://www.jannah.org/articles/dayofarafat.html আরাফাত দিবসএর গুরুত্ব 'আরাফাত দিবস' সম্পর্কিত একটি প্রবন্ধ
বাংলাদেশ ও ভারতের মধ্যকার একদিনের আন্তর্জাতিক ক্রিকেট ম্যাচের তালিকা

ভারত এবং বাংলাদেশ ক্রিকেট দল একে অপরের বিরুদ্ধে ১৯৮৮ সাল থেকে ওডিআই ম্যাচ খেলে আসছে। দুইটি দল ৩০ সেপ্টেম্বর ২০১৬ তারিখ পর্যন্ত ৩৩ বার মুখোমুখি হয়েছে, যার মধ্যে ভারত জিতেছে ২৬টি ম্যাচ এবং বাংলাদেশ জিতেছে ৫টি ম্যাচ। বাকি দুটি ম্যাচের একটি পরিত্যক্ত, আরেকটিতে ফলাফল হয়নি। বাংলাদেশ জাতীয় ক্রিকেট দল ভারত জাতীয় ক্রিকেট দল বাংলাদেশ ও ভারতের মধ্যকার টেস্ট ম্যাচের তালিকা বাংলাদেশ ও ভারতের মধ্যকার টুয়েন্টি২০ আন্তর্জাতিক ক্রিকেট খেলার তালিকা "Statistics / Statsguru / One-Day Internationals / Team records / Bangladesh vs India match results"। ESPN Cricinfo।  "Statistics / Statsguru / One-Day Internationals / Team records / Bangladesh vs India overall figures"। ESPN Cricinfo।  টেমপ্লেট:বাংলাদেশের ওডিআই হেড-টু-হেড রেকর্ড
মুসলমানদের ছুটির দিন

ঈদুল ফিত্‌র, রমজান এবং ঈদুল আজহা - এই তিনটিই প্রধান মুসলিমদের ছুটির দিন। ঈদুল ফিত্‌র রমজান (মাসব্যাপী আহার বর্জন)-এর শেষে পালিত হয় এবং মুসলমানরা এসময় সাধারণত: যাকাত (দান) প্রদান করে। ঈদুল আযহা হজ্জ্ব (মক্কায় বার্ষিক তীর্থগমন)-এর শেষে পালিত হয় এবং মুসলিমরা এতে একটি পশুকে উৎসর্গ করে ও তার মাংস পরিবার, স্বজন এবং দরিদ্রদের মাঝে বণ্টন করে দেয়। সকল ইসলামিক দিবস চন্দ্র দিনপঞ্জি অনুসারে পালিত হয় এবং এটি সৌর ক্যালেন্ডরের সাথে সামঞ্জস্য রেখে পরিবর্তীত হয়। ইসলামিক ক্যালেন্ডরে ১২ মাস এবং ৩৫৪ বা ৩৫৫ দিন রয়েছে। "Muharram"। ২০১০-১২-০৮। ২০১২-১২-৩০ তারিখে মূল থেকে আর্কাইভ করা। সংগ্রহের তারিখ ২০১০-১২-০৮।  Dates based on the Umm al-Qura calendar of Saudi Arabia These dates can be advanced or delayed by one day, depending on the first sighting of the lunar crescent in Saudi Arabia The Umm al-Qura Calendar of Saudi Arabia (with date converter valid from 1937 to 2077) The Islamic Calendar/Hijri Calendar for Makkah ওয়েব্যাক মেশিনে আর্কাইভকৃত ৩১ ডিসেম্বর ২০১৮ তারিখে Eid ul Adha The Muslim Holidays portal
সনাথ জয়াসুরিয়া

দেশবন্ধু সনাথ তেরান জয়াসুরিয়া (সিংহলি: සනත් ජයසූරිය; জন্ম: ৩০ জুন ১৯৬৯) একজন সাবেক শ্রীলঙ্কান ক্রিকেটার ও রাজনীতিবিদ। তিনি একজন স্বনামধন্য অল-রাউন্ডার ছিলেন যার আন্তর্জাতিক ক্রিকেট ক্যারিয়ার দুই দশকের বেশি বিস্তৃত। ১৯৮৯ সালে অষ্ট্রেলিয়ার বিপক্ষে মেলবোর্নে বক্সিং ডে'তে তার একদিনের আন্তর্জাতিক ক্রিকেটে অভিষেক ঘটে। দুই বছর পর ১৯৯১ সালে হ্যামিল্টনে নিউজিল্যান্ডের বিপক্ষে টেস্ট ক্রিকেটে তিনি অভিষিক্ত হন। ১৯৯৯ থেকে ২০০৩ সাল পর্যন্ত তিনি শ্রীলঙ্কা ক্রিকেট দলের অধিনায়ক ছিলেন। জয়সুরিয়া টেস্ট ক্রিকেট থেকে ২০০৭ সালের ডিসেম্বরে এবং সীমিত ওভার ক্রিকেট থেকে ২০১১ সালের জুনে অবসর গ্রহণ করেন। জয়সুরিয়া ২০১০ সালে শ্রীলঙ্কার সাধারণ নির্বাচনে অংশগ্রহণ করেন এবং মাতারা জেলা থেকে সংসদ সদস্য নির্বাচিত হন। তিনি সংসদীয় নির্বাচনে মাতার জেলা থেকে ৭৪,৩৫২টি ভোট পেয়ে প্রথম স্থান অধিকার করেন। জয়সুরিয়া হচ্ছেন আন্তর্জাতিক একদিনের ক্রিকেটে একমাত্র খেলোয়াড় যার ১৩০০০ উপর রান ও তিনশতাধিক উইকেট আছে। তিনি সীমিত ওভারের ক্রিকেটে একজন সর্বশ্রেষ্ঠ অল-রাউন্ডার হিসেবে পরিগণিত হয়ে আছেন। ১৯৯৬ সালের বিশ্বকাপ ক্রিকেটে তিনি সবচেয়ে মূল্যবান খেলোয়াড় হিসেবে বিবেচিত হয়েছেন। পূর্বের বছর ইংল্যান্ড সফরে দলের সাথে অংশগ্রহণ না করেও ক্রিকেটের বাইবেল খ্যাত উইজডেন কর্তৃক ১৯৯৭ সালে বছরের সেরা পাঁচ ক্রিকেটারের একজন নির্বাচিত হয়েছিলেন ও সবচেয়ে বয়োজ্যেষ্ঠ সেরা ক্রিকেটারের রেকর্ড ভেঙ্গে ফেলেন। একদিনের আন্তর্জাতিক ক্রিকেটে সবচেয়ে বেশি খেলায় অংশগ্রহণ করে বিজয়ী দলের হয়ে তৃতীয় স্থানে রয়েছেন। তার পূর্বে রয়েছেন ভারতের শচীন তেন্ডুলকর এবং অস্ট্রেলিয়ার রিকি পন্টিং। Amit, M.Shamil (১৩ ডিসেম্বর ২০০২)। "Officials in comedy of errors at sporting spectacle"। Sunday Times। সংগ্রহের তারিখ ২৮ আগস্ট ২০০৯।  Abeysinghe, Roshan (২৫ এপ্রিল ২০১০)। "'Matara Mauler' enters Parliament"। Sunday Times। সংগ্রহের তারিখ ২৯ ডিসেম্বর ২০১১।  Rex Clementine (2011). "The legend who made us look stupid"[স্থায়ীভাবে অকার্যকর সংযোগ]. The Island Online. Retrieved 2012-04-16. Jamila Najmuddin (9 April 2010). "Master Blaster in parliament" ওয়েব্যাক মেশিনে আর্কাইভকৃত ২৭ মে ২০১২ তারিখে "Sri Lanka's Master Blaster Sanath Jayasuriya tops Matara". Asian Tribune. 9 April 2010. "Cricket Legends". Talk Cricket. 2008. Retrieved 2010-06-03. "Cricket legend Sanath Jayasuriya bids adieu to International Cricket today" "Wisden – 1997". Cricinfo. Retrieved 2012-10-20. "The success of Sanath Jayasuriya in inspiring Sri Lanka to World Cup victory in March 1996 also inspired a change of policy: he was chosen as one of the Five Cricketers of the Year even though he did not play in the English season." "List of ODI wins". Cricinfo. Retrieved 25 November 2012. ক্রিকইনফো খেলোয়াড় বৃতান্ত: সনাথ জয়াসুরিয়া ক্রিকেট আর্কাইভ : সনাথ জয়াসুরিয়া প্রবেশদ্বার:  শ্রীলঙ্কা জীবনী ক্রিকেট রাজনীতি
মহিন্দর অমরনাথ

মহিন্দর অমরনাথ ভরদ্বাজ (উচ্চারণ; গুজরাটি: મોહિન્દર અમરનાથ; জন্ম: ২৪ সেপ্টেম্বর, ১৯৫০) পাতিয়ালায় জন্মগ্রহণকারী ভারতের সাবেক টেস্ট ক্রিকেটার এবং বর্তমানে ক্রিকেট বিশ্লেষক হিসেবে পরিচিত ব্যক্তিত্ব। সচরাচর তিনি মহিন্দর অমরনাথ কিংবা জিমি নামে পরিচিত। এছাড়াও তিনি অবিভক্ত ভারতের প্রথম টেস্ট ক্রিকেট অধিনায়ক লালা অমরনাথের পুত্র। তার ভাই সুরিন্দর অমরনাথও ভারতের টেস্ট খেলোয়াড় ছিলেন। আরেক ভাই রাজিন্দর অমরনাথ সাবেক প্রথম-শ্রেণীর ক্রিকেটার ও বর্তমানে ক্রিকেট কোচ হিসেবে কাজ করছেন। ইংল্যান্ডে অনুষ্ঠিত ১৯৮৩ সালের বিশ্বকাপ ক্রিকেটের ফাইনালে তিনি ম্যান অব দ্য ম্যাচের পুরস্কার লাভ করেছিলেন। অমরনাথ ডিসেম্বর, ১৯৬৯ সালে চেন্নাইয়ে অস্ট্রেলিয়া দলের বিপক্ষে অংশগ্রহণের মাধ্যমে আন্তর্জাতিক ক্রিকেটে নিজেকে অভিষেক ঘটান। খেলোয়াড়ী জীবনে তিনি অল-রাউন্ডারের ভূমিকায় অবতীর্ণ হতেন। শীর্ষ সারির ব্যাটসম্যান হিসেবে সাধারণতঃ তিনি তিন নম্বরে মাঠে নামতেন। এছাড়াও তিনি অসাধারণ দক্ষতা এবং নিয়ন্ত্রণের মাধ্যমে বলকে সুইং ও কাটিং করতে পারতেন। বোলিং ক্রিজে পৌঁছেই তিনি বল ছুড়তেন। ৬৯ টেস্টে ৪,৩৭৮ রান, ১১টি শতক এবং ২৪টি অর্ধ-শতকসহ তার ব্যাটিং গড় ছিল ৪২.৫০। এছাড়াও উইকেট প্রতি ৫৫.৬৮ রান দিয়ে ৩২ উইকেট লাভ করেনে। ৮৫টি একদিনের আন্তর্জাতিক ক্রিকেটে ১,৯২৪ রান, গড় ৩০.৫৩ করেছেন। তার সর্বোচ্চ রান অপরাজিত ১০২* এবং ৪২.৮৪ রান গড়ে ৪৬ উইকেট দখল করেন। ১৯৮৩ সালের বিশ্বকাপ ক্রিকেটের সেমি-ফাইনালে ইংল্যান্ডের বিরুদ্ধে তার অসাধারণ ক্রীড়াশৈলীর দরুণ ভারত ফাইনালে উত্তীর্ণ হয়। এ খেলায় তিনি ম্যান অব দ্য ম্যাচের পুরস্কার লাভ করেছিলেন। পরবর্তীতে ফাইনালে ভারতীয় দল ওয়েস্ট ইন্ডিজের মুখোমুখি হয়। চূড়ান্ত খেলায় টসে হেরে ভারত ব্যাটিংয়ে নামে। কিন্তু বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত ও তিনি জুটি গড়ে অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। অনুকূল আবহাওয়া এবং পীচের বাড়তি সুবিধা নিয়ে সঠিকমানের নিয়ন্ত্রিত বোলিংয়ে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং একদিনের ক্রিকেটের ইতিহাসে সবচেয়ে বড় অঘটন ঘটায়। তিনি এবং মদন লাল - উভয়েই ৩টি করে উইকেট নেন। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়। মহিন্দর অমরনাথ কিছু কিছু ক্ষেত্রে অদ্ভুতভাবে আউট হয়েছেন। তন্মধ্যে একমাত্র ভারতীয় ব্যাটসম্যান হিসেবে হ্যান্ডলিং দ্য বলের কারণে আউট হন। ৯ ফেব্রুয়ারি, ১৯৮৬ তারিখে অনুষ্ঠিত একদিনের আন্তর্জাতিক ক্রিকেটে এ ঘটনাটি ঘটে। এছাড়াও, একমাত্র ভারতীয় ব্যাটসম্যান হিসেবে মাঠে বাঁধা দেয়ার কারণেও আউট হয়েছেন। হিট উইকেটেও আউট হয়েছেন তিনি। ব্যাটিংয়ের সময় তিনি পোষাকে লাল রুমাল দৃশ্যমান রাখতেন। 1st SEMI: England v India at Manchester, 22 Jun 1983 FINAL: India v West Indies at Lord's, 25 Jun 1983 মাইক হেসন বাংলাদেশ জাতীয় ক্রিকেট দল ভারত জাতীয় ক্রিকেট দল ১৯৮৩ ক্রিকেট বিশ্বকাপ ক্রিকেট প্রবেশদ্বার ইএসপিএনক্রিকইনফোতে মহিন্দর অমরনাথ (ইংরেজি) ক্রিকেটআর্কাইভে মহিন্দর অমরনাথ (সদস্যতা প্রয়োজনীয়) (ইংরেজি)
জুলিয়ান মার্লে

জুলিয়ান মার্লে (জন্ম: ৪ জুন, ১৯৭৫) ব্রিটিশ-জ্যামাইকান রেগে সংগীতশিল্পী। বব মার্লের নবম সন্তান তিনি। মা লুসি পাউন্ডার ছিলেন বারবাডোজের। জুলিয়ান মার্লে রাসটাফারি আন্দোলনের সঙ্গে যুক্ত আছেন। ১৯৭৫ সালের ৪ জুন, লন্ডনে জন্ম নেন জুলিয়ান। জুলিয়ানের জন্মের আগ থেকেই যুক্তরাজ্যে থাকতে শুরু করেছিলেন বাবা মার্লে। তাই জুলিয়ানের বেড়ে ওঠা সেখানেই। গ্রীষ্মের ছুটি পেলেই ছুটে যেতেন পিতৃভূমি জ্যামাইকায়। এ পর্যন্ত তিনটি অ্যালবাম মুক্তি পেয়েছে জুলিয়ানের— লায়ন ইন দ্য মর্নিং (১৯৯৬), আ টাইম অ্যান্ড প্লেস (২০০৩) ও অ্যাওয়েক (২০০৯)। এর মধ্যে অ্যাওয়েক পেয়েছিল গ্র্যামি মনোনয়ন। বাবা বব মার্লে রেগে সংগীতের গায়ক ছিলেন। বব মার্লে তার পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। গানের সুরে বলতেন ভ্রাতৃত্ব, অসাম্প্রদায়িকতার কথা। বিশ্বাস করতেন, মানুষের মনে ভালোবাসা ও গান প্রবেশ করাতে পারলেই মুক্তি পাওয়া যাবে ঘৃণা থেকে। জুলিয়ান মার্লেও তাই রাসটাফারি আন্দোলনের একজন। এই বিশ্বাস ও দর্শনই তাকে প্রতিদিন প্রেরণা জোগায় সাধারণ মানুষকে নিয়ে গান বাঁধতে। জুলিয়ানের ভালোবাসার গান এবং বাবা বব মার্লে ওয়েব্যাক মেশিনে আর্কাইভকৃত ২০১৫-০৫-৩০ তারিখে, দৈনিক প্রথম আলো। ঢাকা থেকে প্রকাশের তারিখ: ০৪-০১-২০১৩ খ্রিস্টাব্দ। কাল বাবার গান করবেন জুলিয়ান মার্লে ওয়েব্যাক মেশিনে আর্কাইভকৃত ২০১৪-০৯-০৬ তারিখে,মাহফুজ রহমান, দৈনিক প্রথম আলো। ঢাকা থেকে প্রকাশের তারিখ: ০৩-০১-২০১৩ খ্রিস্টাব্দ। উইকিমিডিয়া কমন্সে জুলিয়ান মার্লে সংক্রান্ত মিডিয়া রয়েছে। Julian Marley Fanpage Julian Marley Photos GYI: Julian Interview with Julian Marley Article on Marley Family
বাংলাদেশ ও সংযুক্ত আরব আমিরাতের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং সংযুক্ত আরব আমিরাত ক্রিকেট দল একে অপরের বিরুদ্ধে এই পর্যন্ত মাত্র ১বার মুখোমুখি হয়েছে।সেই ম্যাচটি হয়েছিল ২০০৮ এশিয়া কাপের গ্রুপ পর্বে। ওই ম্যাচে বাংলাদেশ, সংযুক্ত আরব আমিরাত ক্রিকেট দলকে ৯৬ রানে পরাজিত করে। বাংলাদেশ মুদ্রা নিক্ষেপে জয়ী হয় এবং ব্যাট করার সিদ্ধান্ত নেয়। "বাংলাদেশ"।  ২০০৮ এশিয়া কাপ টেমপ্লেট:বাংলাদেশের ওডিআই হেড-টু-হেড রেকর্ড
বাংলাদেশ ও জিম্বাবুয়ের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং জিম্বাবুয়ে ক্রিকেট দল একে-অপরের বিরুদ্ধে ১৯৯৭ সাল থেকে ওডিআই ম্যাচ খেলে আসছে। দল দুইটি ২৬ অক্টোবর, ২০১৮ পর্যন্ত ৭২ বার মুখোমুখি হয়েছে তন্মধ্যে বাংলাদেশ জিতেছে ৪৪টি ম্যাচ এবং জিম্বাবুয়ে জিতেছে ২৮টি ম্যাচ। "Bangladesh"।  বাংলাদেশ ও জিম্বাবুয়ের মধ্যকার টেস্ট ম্যাচের তালিকা টেমপ্লেট:বাংলাদেশের ওডিআই হেড-টু-হেড রেকর্ড
বাংলাদেশ ও দক্ষিণ আফ্রিকার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং দক্ষিণ আফ্রিকা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৪বার মুখোমুখি হয়েছে, যার মধ্যে দক্ষিণ আফ্রিকা জিতেছে ১৩টি ম্যাচ এবং বাংলাদেশ জিতেছে ১টি ম্যাচ "Bangladesh"।  টেমপ্লেট:বাংলাদেশের ওডিআই হেড-টু-হেড রেকর্ড
বাংলাদেশ ও ইংল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং ইংল্যান্ড ক্রিকেট দল একে অপরের বিরুদ্ধে ২০০০ সাল থেকে ওডিআই ম্যাচ খেলে আসছে। এই দুইটি দল সেপ্টেম্বর, ২০১৬ সাল পর্যন্ত ১৬ বার মুখোমুখি হয়েছে, যার মধ্যে বাংলাদেশ জিতেছে ৩ টি ম্যাচ এবং ইংল্যান্ড জিতেছে ১৩টি ম্যাচ। "Bangladesh"।  টেমপ্লেট:বাংলাদেশের ওডিআই হেড-টু-হেড রেকর্ড টেমপ্লেট:বাংলাদেশের টেস্ট হেড-টু-হেড রেকর্ড
বাংলাদেশ ও বারমুডার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং বারমুডা ক্রিকেট দল একে অপরের বিরুদ্ধে ২০০৭ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২বার মুখোমুখি হয়েছে, যার মধ্যে বাংলাদেশ সবগুলি ম্যাচ জিতেছে। "Bangladesh"।  টেমপ্লেট:বাংলাদেশের ওডিআই হেড-টু-হেড রেকর্ড
বাংলাদেশ ও অস্ট্রেলিয়ার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং অস্ট্রেলিয়া ক্রিকেট দল একে অপরের বিরুদ্ধে ১৯৯০ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৯বার মুখোমুখি হয়েছে, যার মধ্যে বাংলাদেশ জিতেছে ১টি ম্যাচ এবং অস্ট্রেলিয়া জিতেছে ১৮টি ম্যাচ। ক্রিকেট প্রবেশদ্বার বাংলাদেশ জাতীয় ক্রিকেট দল অস্ট্রেলিয়া জাতীয় ক্রিকেট দল বাংলাদেশ ও অস্ট্রেলিয়ার মধ্যকার টুয়েন্টি২০ আন্তর্জাতিক ক্রিকেট খেলার তালিকা "Bangladesh"।  টেমপ্লেট:বাংলাদেশের ওডিআই হেড-টু-হেড রেকর্ড
ঐক্যবদ্ধ নারী সমাজ

ঐক্যবদ্ধ নারী সমাজ বাংলাদেশের নারীর অধিকার ও উন্নয়নের জন্য কর্মরত সংগঠনগুলোর একটি জোট। এটি বিংশ-শতাব্দির '৮০-এর দশকে স্বৈরাচার বিরোধী গণআন্দোলনের সময় ঐক্যবদ্ধ হয়ে বিভিন্ন কার্যক্রমে অংশ গ্রহণ করে। ঐক্যবদ্ধ নারী সমাজ বাংলাদেশের ১৭ টি নারী সংগঠনের একটি জোট। এই জোটের অন্তর্ভুক্ত সংগঠনগুলো হলো: বাংলাদেশ মহিলা পরিষদ সপ্তগ্রাম নারী স্বনির্ভর পরিষদ মূলত বাংলাদেশ মহিলা পরিষদের উদ্যোগেই এই জোটের আত্মপ্রকাশ ঘটে এবং বেগম সুফিয় কামাল ছিলেন এর আহ্বায়ক। এতে আরো ছিলেন শিরিন আখতার, মালেকা বেগম, বেলা নবী, কাজী সুফিয়া আখতার প্রমুখ। এই জোট গঠনের লক্ষ্য ও উদ্দেশ্য নির্ধারণ করা হয় কতগুলো বিষয়কে সামনে রেখে; তার মধ্যে ছিলো: নারীর প্রতি সহিংসতা হ্রাসে নতুন আইন প্রবর্তন; নারীর অংশীদারীত্ব বৃদ্ধি; জাতীয় সংসদে নারী সদস্য নির্বাচনে সরাসরি ভোটের ব্যবস্থা করা; যেকোন নির্বাচনে প্রার্থী মনোনয়ন দেয়ার সময় রাজনৈতিক দলগুলো ২০% আসন নারীদের জন্য সংরক্ষিত রাখার বিধান চালু করা প্রভৃতি। বাংলাদেশ মহিলা পরিষদ "কী অন্যায় করেছি, বল..."। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৯।  Prothom Alo | Most popular bangla daily newspaper[স্থায়ীভাবে অকার্যকর সংযোগ] :: Ubinig ::
বাংলাদেশ মহিলা পরিষদ

বাংলাদেশ মহিলা পরিষদ বাংলাদেশের সবচেয়ে প্রাচীন নারী সংগঠন, যেটি বাংলাদেশের স্বাধীনতা লাভের পূর্বে "পূর্ব পাকিস্তান মহিলা পরিষদ" নামে ঢাকায় প্রতিষ্ঠিত হয়। প্রয়াত কবি বেগম সুফিয়া কামালের উদ্যোগে এটি প্রতিষ্ঠিত হয়। ১৯৭০ সালের ৪ এপ্রিল বেগম সুফিয়া কামালের উদ্যোগে এটি প্রতিষ্ঠিত হয়। ঐক্যবদ্ধ নারী সমাজ http://www.mahilaparishad.org/index.php?option=com_content&view=article&id=442&Itemid=286 অফিসিয়াল ওয়েব সাইট ওয়েব্যাক মেশিনে আর্কাইভকৃত ১৭ জানুয়ারি ২০১৩ তারিখে বাংলাপিডিয়ায় 'বাংলাদেশ মহিলা পরিষদ' - ইংরেজি ভার্সন
বাংলাদেশ ও কানাডার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং কানাডা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২বার মুখোমুখি হয়েছে, যার মধ্যে একটি ম্যাচ বাংলাদেশ এবং একটি ম্যাচ কানাডা জিতেছে। "Bangladesh"।  টেমপ্লেট:বাংলাদেশের ওডিআই হেড-টু-হেড রেকর্ড
হারাধন বন্দ্যোপাধ্যায়

হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি দেবদূত দিয়ে চলচ্চিত্রে তার আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন। ১৯২৬ সালের ৬ই নভেম্বর অবিভক্ত বাংলার তৎকালীন কুষ্টিয়া মহকুমার চুয়াডাঙ্গার দর্শনায় জন্মগ্রহণ করেন।এবং তিনি চুয়াডাঙ্গার ভিক্টোরিয়া জুবিলী উচ্চ মাধ্যমিক বিদ্যালয়ের ৩য় শ্রেণী পয়ন্ত পড়াশোনা করেন এর পর তারা বাবা পরিবার নিয়ে কুষ্টিয়ায় চলে যান। ম্যাট্রিক পাস করেন ১৯৪৪ সালে৷ আই-এ-তে ভর্তি হন কলকাতার সিটি কলেজে৷ স্নাতক হওয়ার পর চাকরিজীবনের শুরু গান অ্যান্ড শেল কোম্পানিতে৷ ১৯৪৬-এ যোগ দেন বিমা সংস্থায়৷ সেখান থেকেই অবসর নেন৷ প্রথম অভিনয় ১৯৪৮ সালে অতনু বন্দ্যোপাধ্যায়ের দেবদূত ছবিতে৷ অভিনয় করেছেন হিন্দি সিনেমাতেও। সত্যজিৎ রায়ের কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে। উল্টো রথ ম্যাগাজিন কর্তৃক শ্রেষ্ঠ স্টেজ শিল্পী পুরস্কার [১৯৬১] শ্রেষ্ঠ সহভিনেতার জন্য জাতীয় চলচ্চিত্র পুরস্কার (ভারত) [২০০৫] পশ্চিমবঙ্গ রাজ্য সরকার কর্তৃক বঙ্গবিভূষণ সম্মানে ভূষিত [২০১১] কলাকার পুরস্কার ৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর। "সংরক্ষণাগারভুক্ত অনুলিপি"। ৯ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৩।  "সংরক্ষণাগারভুক্ত অনুলিপি"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৩।  "প্রয়াত অভিনেতা হারাধন বন্দ্যোপাধ্যায়"। ২০১৩-০১-০৭ তারিখে মূল থেকে আর্কাইভ করা। সংগ্রহের তারিখ ২০১৩-০১-০৬।  "হারাধন বন্দ্যোপাধ্যায় আর নেই"। ৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  "কলাকার পুরস্কার জয়ী" (পিডিএফ)। কলাকার ওয়েবসাইট। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১২।  "চলে গেলেন হারাধন বন্দ্যোপাধ্যায়"। ৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  ইন্টারনেট মুভি ডেটাবেজে হারাধন বন্দ্যোপাধ্যায় (ইংরেজি)